complaint filed against baahubali 2 extra shows in andhra pradesh
ఏపీ ప్రభుత్వానికి 'బాహుబలి-2' 6 షోలపై ఫిర్యాదు
బాహుబలి 2 సినిమాని 6 షోలలో ప్రదర్శించుకునేందుకు ఏపీ ప్రభుత్వం అనుమతి ఇవ్వడంపట్ల...
| Updated:
Apr 25, 2017, 11:56AM IST
బాహుబలి 2 సినిమాని 6 షోలలో ప్రదర్శించుకునేందుకు ఏపీ ప్రభుత్వం అనుమతి ఇవ్వడంపట్ల ఆ చిత్ర యూనిట్, అభిమానులు ఆనందం వ్యక్తంచేసినప్పటికీ.. తెలుగు సినిమా ఆడియెన్స్ అసోసియేషన్ నుంచి మాత్రం పలు అభ్యంతరాలు వ్యక్తమయ్యాయి. ఏపీ ప్రభుత్వం 'బాహుబలి -2'ని ఆరుసార్లు ప్రదర్శించుకునేందుకు అనుమతి ఇవ్వడం నియమనిబంధనలకి విరుద్ధం అవుతుందని తెలుగు సినిమా ఆడియెన్స్ అసోసియేషన్ ఏపీ హోంశాఖ ప్రధాన కార్యదర్శిని కలిసి ఫిర్యాదు చేసింది.
నియమనిబంధనల ప్రకారం సినిమా థియేటర్లలో అర్ధరాత్రి 1 గంట నుంచి ఉదయం 8 గంటల మధ్య సినిమాలు ప్రదర్శించకూడదని, అలా కాకుండా ఆ మధ్య వ్యవధిలో సినిమాలని ప్రదర్శిస్తే అది రాజ్యాంగ విరుద్ధం అవుతుందని అసోసియేషన్ తమ ఫిర్యాదులో పేర్కొన్నట్టు సమాచారం. బాహుబలి-2 చిత్ర నిర్మాతలకి ఇచ్చిన అనుమతి కారణంగా అర్ధరాత్రి 1 గంట నుంచి ఉదయం 8 గంటల మధ్య థియేటర్లు షోలని ప్రదర్శిస్తాయని, అదే కానీ జరిగితే అది రూల్స్&zwnj;ని ఉల్లంఘించినట్టే అని అసోసియేషన్ అభ్యంతరం తెలిపింది.